
Орган Лемковского Союза 


НО 


М 


Пренумерата в краю: 
30 трошей місячно, 


50 9 квартально, 
1.50 5 полрочно, 
3 вл. рочно. 
В Амерыці: 1 дол. рочно, 
В Чехословакии: 
2 кор. місячно, 10 кор. полрочно, 
20 кор. рочно. 
Ціны оголошень: 
Ціла сторона 120 зл., ^/2 сто- 
роны 60 зл., */4 стороны 35 зл., 
в стор. 20 зл., Ч в стор. 10 зл.; 


отолошеня малы за 1 мм. 20 тр., 

в тексті 30 тр., перед текстом 

40 тр. При місячном и долшом 
оголошеню значна знижка, 


Конто чекове Нр. 404.155. 


Выходит в каждый четверг. 


Редакция и администрация в Крыниці. — Адрес „Лемко“ Крыница. 


БУДЕ ТАКЖЕ ВЫДАНЫЙ КАЛЕНДАР СТІННЫЙ. 


Ціна одного примірника 50 грошей. 


Уж в перших днях листопада появит ся великый, богато илюстрованый 
КАЛЕНДАР ЛЕМКА НА РОК 1938 
нистрации „Лемка“ в Крыниці. 
| 


\ 
Наклад ограниченый. В виду того всі, котры хотят достати календар, нехай чимскорше замовляют єго в адми- | 


. При замовленях в цілях кольпортажа и дальшой роспродажи 20% опусту. 


ПАНАМА ААА НАНА АТАМАНА 


День ощадности. 


Дня 30. жолтня в цілом краю обходили 
ьдень ощадности“, Школы приняли участь в 
богослуженях и по школах выголошено ці- 
лый ряд рефератов, заохочаючи молодеж до 
ощадности. От давна сорганизовано щадни- 
чу акцию серед школьной молодежи, котра 
приберат на силі под конец жолтня („день о- 
щадности“ обходит ся кождого року 30 або 
31. жолтня), а позднійше слабне. В том часі 
пише ся дуже о ощадности в газетах, выдае 
ся и роздає по селах ріжны брошуры, бесі- 
дує ся о том также не мало, а помимо того 
всьо быват по давному. Тот и тамтот покы- 
вают головами, потрут ся по затылках и при 
словах: „та оно добре было бы шадити и 
складати, як бы было што“, идут до хаты и 
больше о том не думают. 

В том власне лежит наша вся біда, што 
у нас п каждом собраню, на котром люде 
рвут ся до слова, заповідают ріжны подви- 
гы и росходят ся с добрыма постановленями, 
— опадают скоро крыла, бо люде росышли ся 
и больше о том, што было на собраню ріше- 
но, не думают. Єсли в селі найде ся якый про- 
сатар, то там штоси ся робит, а где ніт пону- 
кача, там быват всьо по старому. 

Прото тыж не выстарчит, же дня 30. Х. 
во всіх селах говорено о ощадности, але тре- 
ба, штобы взнеслы слова, якы пали в тот 
день, переведено в чин, треба, штобы направ- 
ду люде зрозуміли потребу и користи ощад- 
ностии почали сами щадити, 

Неправда ест, же щадити може лем бӧ- 
гатый. Наоборот, богатый може быти мень- 
ше ощадным, бо и так выстарчит ему на всі 
его потребы, але ощадность ест конче потре- 


бна передовсем для людей бідных, котры, 
штобы удержати ся на уровні, мусять ум:ти 
вытягнути користь с каждой найменьшой р:- 
чи, бо иначе закрадут ся до их господарств 
недостаток и нужда, 

Щадити може отже каждый, оден боль- 
ше, другый меньше, але ніт такого человіка 
на світі, котрый не мог бы робити ощаднос- 
ти. Уж мала дітина, котра ходит до школы, 
єсли она шануе овои книжечки, не выдерат 
карток с зошито», не нищит одежй, обутя и 
не ломит ручок и пер, — стає ся ощадном и 
робит ощадности. Старший хлопец и дівчина 
мают больше возможности щадити, Они по- 
магают родичам в роботі, под их дозором 
находят ся господарскы знаряды и кухонна 
посуда и если они будут дбати, штобы пові- 
рене их опеці добро не нищило ся без потре- 
бы, — робят уж великы ощадности Заоща- 
дят ище больше, если будут добре старати ся 
о чистоту в оборі, стодолі и хаті, если »се на 
час зробят кажду повфену им роботу, бо 
втотчас чисто удержаный и о том самом час! на- 
кормленый и напоеный статок, заплатити им 
добре за их труд. Господар и его жена мо- 
жут щадити ище больше, бо круг их діятель- 
ности ест ширший. Они руководят цілым го- 
сподарством, они продают земны продукты и 
закупуют всьо потребне для цілой родины, 
мают отже больше ку тому возможностей. 

` Але сама ощадность, саме складане гро- 
шей до скрині, не принесе никому користи, 
Оно ест тым талантом, даным Господом Бо- 
гом и закопаным до землі, штобы он не про- 
пал, И коли два инши подвойли вручены им 
таланты, то третый отдал со стыдом лем оден 


талант, И Господь Бог укарал его за то- 
то. Уж сам тот примір доказуе нам, же не 
можна закопати талантов, але обертати ни- 
ма так, штобы они росли и множили ся. 


Помножат ся они найлучше и найпевні- 
ше, коли зложиме их в касі. В касі не украде 
их злодій и не судят мыши. Там сут они пев- 
ны и принесут процент. У нас перед войном 
были сильны кассзы инстытуции: была каса 
„Бескид“ в Сяноці, “ыла каса в Горлицах и в 
Крыниці и всі они не лем розвивали ся, але 
помагали в потребі своим людям. Пришла 
война и знищила тоты касы и тото знеохоти- 
ло людей до закладаня новых кас. Але война 
знищила не лем касы. В часі войны попалено 
масу сел, розваленс тысячи мурованых до- 
мов и фабрык, а помимо того люде будуют 
по войні домы и новы фабрыки, бо знают, же 
без домов не можна ся обыйти. Так и мы 
мусиме на місце старых кас закладати новы, 
творити новы економичны осередкы, бо без 
них ніт для нас життя, не може быти бесіды 
о економичном поступі, 


Сут два способы закладаня кас. Або у- 
творити в центрах, нпр. в Сяноці, Горлицах и 
Крыниці великы финансовы инстытуции, до 
котрых належало бы много членов, або за- 
кладати по селах малы кооператывны касы. 
Початок до того мусит дати весь народ, бо 
лем загальныма, злученыма силами можна 
дати сильны фундаменты касі, В Сяноці зро- 
блено уж початок, было основательне собра- 
нє и принято уж статут. Тых людей, котры 
зачали добре діло, мусиме поддержати всі, а 
втотчас празднованє „дня ощадности“ пере- 
стане быти пустым фразесом, а прибере ре- 
альны формы. 

Стр. 2. 


в, м ма А Аз 


50-літный ювилей филии О-ства 
им. М. Качковского в Сяноці. 


Дармо тішат ся украинофилы, же вся 
Лемковщина — то самы „спарвдішні україн- 
ці“. Перечат тым их хвальбам новы рускы 
кооператывы як тоже подносяче ся с каж- 
дым роком число читалень им. М. Качков- 
ского. 

Задемонстровали против тому также в 
величавой форм! наши села, принявши мно- 
го численну участь в торжестві 50-літного 
ювилея существованя филии О-ства им. М. 
Качковского в Сяноці, яке отбыло ся в днях 
31. жолтня и 1. листопада т. р. 

Торжество тото было инмпозантном ма- 
нифестациом наших сил и национального о- 
свдомленя’ наших селян. Не бракло на нем 
священиков и интелигенции. Со всіх сторон 
призджал народ подводами и поїздами. За- 
полнил ся Сянок так, же тісно было не лем по 
готелях и реставрациах, але по дорогах. Ве- 
личезна саля ‚Сокола“, яку отдали на час то- 
го торжества наши братя, полякы, не могла 
помістити собран ых людей. 

Чудно выпали співы наших сельскых хо- 
ров, с помеже котрых выбил ся на перше мі- 
це сельскый хор с Ванівкы, пов. кроснянско- 
го под руководством г. Конст. Начаса, Добре 
співал хог : Костаровец, дырыгованый г. Со- 
болевскым и инши. Але порвал публику сво- 
им артызм::м сяноцкый хор, котрым управ- 
лял знаный в музычных кругах дырыгент и 
композытор г. Александер Ропицкый, До- 


правды подивляти треба єго организаторкы 
и артыстычны дарованя, коли ся знає, што за 
неполны, 2 місяцы добил ся такых чудных 
результатов. Тому нич дивного, же по каж- 
дой пісні громкым рукоплесканям не было 
конца. 

Дня 1. листопада по архиєрейской, 
борной Службі Божой, отслуженой Апос- 
тольскым , Администратором, Ексц. Медвец- 
кым при асысті многочисленных священни- 
ков, отбыла ся торжественна академия, на 
котрой промовляли многы бесідникы, подно- 
сячи користи наукы и просвіщеня и велику и 
важну ролю О-ства им, М. Качковского, яко 
ширителя духовой и економичной культу- 
ры серед наших сел. А 

Ободреный и полный віры в лучшу бу- 
дучность росходил ся народ по сконченой а- 
кадемии. Многы рос'іхали ся, але многы так- 
же остали ище в Сяноці на вечер, штобы на 
милой розмові провести разом час. 

С признательностю мусит ся подчерк- 
нути доброжелательность административных 
и войсковых властей, яку оказали они при 
устройстві того торжества. Староста сяноц- 
кый, як и высши войсковы чины, а також 
много польской публикы присутствовали на 
всіх импрезах и на академии и тым дали до- 
каз, же они одобряют кажду поважну и спо- 
койну просвітительну роботу. 


со- 


Война на Далеком Всході. 


Япон: ‹0-кытайска война приносит Вправ- 
ді гдеякы `укцесы японской армии, але не 
розвиват с она так, як бы желала собі того 
Япония. Кытайскы войска в противополож - 
ность до р. 1932. ставляют заїлый отпор, а на 
гдеякых фронтах относят побіды над япон- 
скыма войсками, 

Видячи тото Япония, хотіла бы заключи- 
ти уж мир с Кытаєм, але ставлят так тяжкы 
условия, же Кытай не може ся на них згоди- 
ти. Япония жадат, штобы Кытай згодил ся 
на утворене независимой державы Внутрен- 
ной Монголии и уступил Японии гдеякы краи 
недалеко Шанхая. Кром! того Япония жадат 
наданя ей права ловити рыбы вздолж побе- 
ежа и островов кытайскых, почавши от Фор- 
мозы до индокытайской границы, — высту- 
пленя с Лигы Народов и ликвидованя воен- 
ной, кытайской авияции. 

На тоты условия не може згодити ся Кы- 
тай, бо тото означало бы его смерть, яко не- 
зависимой державы. Мир на тых условиях 
был бы также сильным ударом для совітской 
Росии, котра через утворене независимой 
Внутренной Монголии, под протекторатом Я- 
понии, стратила бы‘звязь с Нанкином, 


————____Ш—-————————— 


Монголия, Япония и Сов. Росия 


Япония прирекла монголам, што за во-, 
енну помоч против Кытаєви поможе им утво- 
рити нову ·монгольску державу Могу-Го, по- 
добну до истнуючой уж держави Манджу-Го. 

Держава тота мае обнимати Внутренну 
Монголию и провинции Чахар и Сеюань. На 
всході граничила бы с Манджу-Го, на полно- 
чи с Внїішном (Совітском) Монголиом, · на 
заході — с Кытайскым Туркестаном, .нахо- 
дячим ся также под вплывами Совітов и на 
полудни — с коренныма провинциями Кытая, 
от котрых была бы отгороджена т. зв. Кы- 
тайскым Муром. сар 


Край тот, в котром жиє тепер всього 0- 
коло 900.000 населеня (кочуючих монголов 
700.000, кытайцов — 150.000, бурятов и инших 
около 50.000), може. помістити 150 милионов 
людей. Прото тыж опановане того краю для 
перенаселеной Японии ест барз важне. Але 
ище важнійше для Японии ест тото, же край 
тот ест барз богатый, бо мае в нідрах СВОЕЙ 
землі поклады каменного угля, желіза, міди, 
золота, серебра, олова и графиту, котрых Я- 
пония у себе не мае. Кром! того в Монголии 
на степах пасе ся 160 милионов коней, коров, 
овец и верблюдов, што представлят величез- 
не багатство. 

Утворене незивисимой Внутренной Мон- 
голии с японскыма вплывами мало бы огром- 
не значене политычне, бо через тото Совіты 
будут отділены от Кытая и не могут так лег- 
ко им помагати ани от них достати помоч, а 
кромі того Совіты боят ся, же японскы 
вплывы перейдут и до Монголии Внішной, 
находячой ся тепер под совітскым вліянєм. 

Прото тыж Кремль смотрит с тревогом 
на событя послідных неділь. Але Совіты во- 
ліли бы не мішати ся сами до войны и ждут, 
чи не зробит ' тото Амерыка, або Англия, ко- 
трым политыка Японии наносит также шко- 
ду. 

Але и тоты державы не хотят зарызыко- 
вати непевной войны и кто знає, чи Совіты не 
будут змушены выступити сами по стороні 
Кытая. В. таком случаю война перенесла бы 
ся нь 5езлюдны але богаты степы Монголии, 
а може и на совйётску територию, в район За- 
байка,:я 

Чи удаст ся Совітам перешкодити Япо- 
нии в утвореню новой державы Монгу-Го и 
удержати за собом Вніїішну Монголию, труд- 
но предвидіти. Але в каждом разі в найблиз- 
шом: часі треба ждати на Далеком Всході. но- 
вых событь о громадном, политычном значе- 


ню, 

Ч. 45 (177) 


Мают дост испанской 
ВОЙНЫ. 


По занятю `через повстанчи войска міс- 
та Гигон и знищеню фронта полночного ген. 
Франко перешмарят чим скорше свои войска 


. под Мадрыт, штобы опановати єго и тым за- 


кончити домашну войну в Испании, Тот зво- 
рот в войн! испанской на корист националь- 
ных войск генерала Франко дал повод мно- 
гым газетам до выступленя за скорым закон- 
ченем войны в Испапнии. Француска газета 
„Репюблик“ остерегат Францию перед опас- 
ностями, якы грозят Франции со стороны 
Испании. „Преця с Катальонии руком сягне 
до Фрнации“, пише тота газета. Также „Жур“ 
пише, же со всіх сторон множат ся опасности 
и завзыват, штобы як найскорше зликвидо- 
вати испанскый инцыдент за всяку ціну. 
„Світ Стратил голову“ пише газета, але най- 
высший час, штобы пришол до розуму, бо 
єст немало молодых людей, котры хотят и 
мают право жити и котры не желают, штобы 
пару безумных одиниц принесли их в жертву 
своим амбициям, 

Треба уж раз сказати тым фанатыкам, 
пише газета: „дост той войны — мы єй не 
хочемо“! 


ЕБЕТ ИЕР Е ОДА УСОРА 


Противбрытанска 
пропаганда. 


В Палестыні заострят ся положенє с каж- 
дым днем. В цілом краю ест стан напруженя. 
Сильны англицкы войсковы отділы, дійству- 
ючи скоро и енергично, старают ся удержати 
лад и порядок. В отместку за саботажи ВОЙ- 
ско высаджат в воздух домы по арабскых 
селах. 

Вожд арабов, великый муфтий Єрусали- 
ма, котрый утік за границу, веде проти в Ан- 
глии заілу пропаганду. Особенно сильно на- 
падают на Англию газеты каирскы. Статі с 
тых газет передруковуют газеты европейскы 
и такым способом пропаганда противанглиц- 
ка стае ся загальна. Англию нападают за то- 
то, што она тисне арабске населене в Палес- 
тыні. 

Особенно сильно нападают на Англию 
газеты италиянскы, котры совсем открыто 
поддержуют национальне движене в Арабии. 


АЖААН ЛОЛ ЗИМА УТРИРЫЛРЕ 
Безпорядкы в Марокко. 


С Казаблянкы доносят, же во францус- 
ком Марокко пришло до новых безпорядков. 
В Удяні парусот туземцов организовало у- 
личну демонстрацию, в час! котрой дошло до 
‚биткы меже полициом и толпом. Подобны 
безпорядкы мали місце в Орані, где толпа за- 
атаковала полицию. 

Але найбольши розрухы были. в Феці. Ра- 
но на улиц: выбухла бомба, котра убила од- 
ного и 6 ранила. Коло полудня заняла перед- 
містє Медину, головный` центр националис- 
тов. Националисты в числі-коле 700. людей 
скрыли ся до мечета Карау. Францускы вой- 
ска (мусулмане) ввошли до мечета и аресто- 
вали понад 300 людей. Меже арестованыма 
находит ся также предсідатель национальной 
партии. ^ е | 
арР НЕ МАРУ ОДА РАТА ЛО ЗИ 
В Редакции „Лемка“ в Крыниці можна 
достати ріжны книжочкы религийного 

содержаня, _ 


Ч. 45. (177) 


Дбайме о придорожны 
дерева. 


Каждый с нас знає, што значно приятній- 
ше іде ся дорогом, засадженом по обох сто- 
ронах деревами, як дорогом голом. Дерева 
придорожны дают нам в літі приятный холо- 
док, а в осени и в зимі закрывают нас от ві!- 
тров и хоронят перед збитем ся с дорогы в 
часі сніжных заметей. 

Але, на жаль, мало єст дорог засадже- 
ных деревами, Ту и там надыбує ся придоро- 
жну вербу, а лем рідко встрічат ся гдеяке 
инше дерево. Добра и верба, як ніт иншого 
дерева, але больше користи можна бы мати 
с дерев овочевых. Мам на мысли звичайны 
дикы груши, черешні и яблони, котры сут 
сильно отпорны на морозы и прото надают 
ся добре до затіненя наших дорог, Дерева 
тоты жиют по 100 и больше літ, розрастают 
ся сильно и могут приносити значны корис- 


ти, достарчаючи овочей на суш. 

До засадженя дорог треба выберати де- 
рева 0 дост великых и сочных овочах, котры 
могут надавати ся также до выробу овоче- 
вых вин. Дерева коло дорог садят звычайно 
дороговы заряды, але они садят найчастіше 
вербы, штобы через их широко роспущены 
корені охоронити дорогы от усуваня ся и. не 
допустити до завезлиск. Прото, кто хоче 
кромі тіни при дорозі, мати также користь 
с придорожного дерева, най посадит сам на 
своем поли коло дорогы дику яблонку, гру- 
шечку чи тыж черешню. Навожена намулом 
с дорогы розросне ся скоро и даст хосен го- 


АЛЕМ ГОТ 
сподареви и его дітам, а саму дорогу прикра- 
сит, 

На загал наши люде любят на своих по- 
лях, на межах и в потоках дикы черешни, гру- 
ши и яблоні, чом же Отже не засадити нима 
дорог. Зрозуміла річ, же в перших л:тах тре- 
ба засаджены деревка огородити, штобы не 
знищили их статкы, котры звычайно в ссени 
пущат ся самопас, але по пару роках дадут 
нам они нагороду за труд в виді смачных и 
здоровых овочей, надаючих ся на мармеля- 
ды, суш и вина, 


Е ГАНА ИРУ УЧЕНИИ ИТУ ИАА ОООО ЗЕМ] 
Практычны рады. 


Чим склеити глиняну посуду? До свіжо- 
го, огріваного сыра (тварога), перетертою 
через сито додае ся грудку негашеного вапна 
и одно сурове білко. Всьо тото треба добре 
вымішати и клей готовый, Клейом тым клеит 
ся добре шкляна, глиняна и каменна посуда. 


Чим мыти шибы? Шибы мыют ся добре 
копривом. Бере ся жменю копривы, мочит ся 
ю в воді и тре ся нечисты шибы. Коли не по- 
може от першого разу, то треба терти свіжом 
копривом на ново и змыти пак водом. Ши- 
бы будут цілком чисты, 

Добре чистят ся шибы также папером, 
нпр. старыма газетами. Вытерати нима до су- 
ха. Втотчас на шибах ніт пасем и волосков, 
якы звычайно оставляют по собі шматы. 


_ Што робити, штоби мотузы ся не рвали, 
Мотузы нищат ся сильно, коли они намокнут. 
Волокно в середині мотуза не высыхат, бут- 


аналара ЕТТУ ЬШ РАО РСБИ ЧЕРЕДЕ АННО 
В Совітах арестуют і стріляют. 


В Росии иде дальше террор. Ніт праві 
одного дня, гре бы не розстріляно по пару 
и парудесятох „врагов народа“. А „врагом“ 
може быти каждый, бо найменьша крытыка 
„совхозов“ чи „колхозов“ чи тыж якых ни- 
будь совітскых законов и заряджень ест ува- 
жана за діланє на шкоду и дає назву „врага 
народа“, 

В послідном часі газеты доносят о новых 
арестах людей занимаючих высокы стано- 
виска, Ведля тых відомостей має быти арес- 
тованым Рухимович министер нар. промысла, 
Чернов, министер рольництва, Гринько, ми- 
нистер финансов и‚другы. Кром! того споді- 
вают ся, же незадолго тота сама судьба 
встрітит Крестинского, Стомонякова, марша- 
ла Єгорова и Крыленку, котрых ніт в списі 
кандыдатов на членов 
СССР. , што означат, же попали они в неласку. 

Газеты доносят также о аресті Балицко- 
го, котрый был начальником Г. П. У. на Да- 
леком Всход! 

Найбольше вражене в московскых кругах 
выкликала утрата ласкы маршала Єгорова, ко- 
трый уходит за великого спеца войскового, 
дбаючого лемо армию и оборону ‘державы. 
Егоров, б. офицер царской армии, соргани- 
зовал по революции разом с Бубновым чер- 
вену армию и написал для ней войсковый ре- 
гулямин, „заповіди красноармейца“. Егоров 
был погодивше 5 літ начальником генераль- 
ного ‘штабу и аж по процесі Тухачевского у- 
ступат тото місце Шапошникову, а сам иде на 
заступника Ворошилова. От того часу зачи- 
нат ся ненависть меже ним и Шапошниковым, 
котра закончила ся тепер побідом того по- 
слідного. 

Чи удаст ся Єгорову вкрутити ище в чле- 
ны верховного совіта, не знати. Вкаждом ра- 
зі Єгоров старат ся о тото всіма силами, бо 


Верховного Совіта ` 


- 


в том случаю мог бы через якыйси час быти 
спокойным о своє жите, але если не найде ся 
в верховном совіті, то жите его не варто зла- 
маного гроша, 

РНИИ 


Нова тактыка польскых 
комунистов. 


Агенция „А. Р. А.“ доносит, же в Парижі 
отбыл ся недавно законспированый с’зд чле- 
нов ЦИК-а польской комунистычной партии. 
На том с'їзді выготовили нову тактычну про- 
граму на найблизший час. Кумунисты ухва- 
лили в будучности не выступати против ка- 
толицкой церкви и религии, а ширити лем се- 
ред широких мас идею злученя пролетария- 
та, котрого „покровителем был бы не лем 
Исус Христос, але также Ленин ‚и Сталин“. 
Той клич мае служити „для успішнійшой бор- 
бы пролетарията с польскым фашизмом“. 
Зміны тоты в дальшой тактыці ухвалили ко- 
мунисты прото, же знают, што в Польщі жиє 
народ религийный, котрый они тепер хотят 
ловити на удочку религийности. Не знати 
лем, як зареагуе народ, коли почує, же ко- 
муйисти хотят Бога — Исуса Христа сосвата- 
ти с Ленином и Сталином. . 


БЕЛОЕ ААВ ЕАО ООВ ОЕ ЖА АРЗЕУЧИНА 
Италия против Совітской Росии. 


Газета „Асахи - Шимбун“ доносит, же 
Италия выразила свою згоду приступити до 
пакту німецко-японского, заключеного про- 
тив Совітской. Росии, Переговоры в той спра- 
ві меж Япониом, Німеччином и Италиом сут 
уж закончены. ` Ре 

Договор має быти подписаный в Римі в 
листопаді т. р. 

—-000— 


Стр. 3. 


віє и мотуз рве ся. Штоби охоронити мотузы 
перед гнитем, мочат гдеякы мотузы перед 
ужитєм в дегтю. Стают ся они втотчас тре- 
вальши, але стают ся тверды и тому тот спо- 
соб не ест практычный. 

Найлучше ест намочити добре новый мо- 
туз в росчині синого каменя в воді. На 1. л. 
воды дає ся 5 дека синого каменя, роспущат 
ся его в воді и в том росчині мочит ся долго 
мотуз. Высушеный погодивше мотуз мочит ся 
ище раз в вод! с роспущеным мылом. Мотуз 
не тратит СВОЕЙ гнучкости и не натігат до се- 
бе воды, 


Як успокоити корову при доиню. Нераз 
трафят ся, же корова єст неровиста и не хоче 
стояти при доиню. Такой корові не поможе 
битка, ани крик. В таких выпадках кладе ся 
корові на голову мокру шмату. Буде напевно 
СТОЯТИ СПОКОЙНО. 


н ааб у У САУАТЫ АБУ. аА САЛА д 


Килько книжок выдає ся на світі, Ведля 
обчислень, за послідных 400 літ вышло в ці- 
лом світі больше, як 30 милионов книжок, 
Каждого року выходит 200 тысяч книжок и 
тисяч газет. Мы находиме ся в том обчисле- 
ню на сіром конци, бо у нас ніт великой охо- 
ты до читаня. 


Пророцтво монаха с перед 700 літ. Перед 
700 роками жил во Франции вченый монах, 
Бакон. Своим віїщим умом предсказал он где- 
якы вынаходы, котры аж тепер мают люде. И 
так, он писал, што прийдут часы, коли люде 
будут іздити по морях без весел и без вітрил 
(пароходы) и будут іздити возы без коней 
(самоходы) с великом скоростю, Люде будут 
літали по воздусі як птахы высоко, Всьо тото 
сповнило ся. Але чи ліпше и счасливійше чу- 
ют ся тепер люде, як перед 700 роками? 


Килько милионов пущаме с дымом? Ду- 
ган и горілка — то Вірны другы и приятелі, 
але найбольши наши врагы. Ище больше от 
горілкы нищит наши кышен! и здраве дуган, 
котрый недармо звали в давных часах ,,чор- 
товскым зем“. Пияков трафит ся в селі двох 
— трох, а дуган курят праві всі хлопы, про- 


то тыж выдае ся на курене величезны гроши. 


Недавно писали газеты, же в самом повіті 
новосандецком прокурили люде в р. 1936. по- 
над 400 тысяч злотых, значит по перешло 
1100 зл денно. Тото само діє ся по инших по- 
вітах, Гроши пущат ся с дымом, а коли заго- 
ворити о ощадности, або о будові читальні, 
то зараз чує ся слова, же часы тяжкы и лю- 
де грошей не мают. 


Стріляют до людей, як до птахов. Страш- 
ный образ виділи наши люде в селі Пуклаках 
над Збручом. Дня 20. серпня пасли жены на 
совітской стороні статок, Штоси` там не’ спо- 
добало ся червеным воякам и казали отогна- 
ти коровы от границы. Одна баба отповіла 
штоси воякови, а он сошмарил с рамени ка- 
рабин и крикнул: „Стой, бо стрілю“! Баба от- 
рекла: „як хочеш, то стріляй, мені -всьо · од- 
но“! Втотчас вояк стрілил два рази и убил 
бабу на місци, 

За хвилю приїхали другы большевицкы 
воякы возом, шмарили тіло убитой бабы на 
воз и от'іхали гдеси... Доправды, стріляют 
там людей, як вороны, або заяцы. 


ОАТС ДАМИАНИ ЕН 


ПОМІЩАЙТЕ 
ОГОЛОШЕННЯ 
В ГАЗЕТ! .„ЛЕМКО“. 


Мос Дл 


Те МЫ 

| Што чути в світі ив краю 


Гром ударил в хату, где грали в карты. 
В селі Лимна, добромильского повіта на Спа- 
са (19. серпня) в часі богослуженя грали хло- 


пцы в одной хаті в карты, Серед гры пришол 
до хаты оден господар, а коли увиділ таке, 
сказал: „чи Бог отступил от вас? Таж преця 
в церкви правит ся Служба Божа, а вы грате 
в карты, Бог може вас за тото покарати“! Го- 
сподар вышол с хаты, а паробци грали даль- 
ше. За якыйси час надышла буря и гром уда- 


рил як раз в тоту хату, где хлопцы грали в 


карты. Оден с них погыб на місци, а пятох 
наробков поразило. 
Поламал ногы и рукы своим жертвам. 


Павел Гуреш с Баницы (пов. горлицкого) на- 
пал на вертаючих с торгу в Горлицах Алек- 
сандра Гебузу, Марию Шкимбан, В. Журава, 
жадаючи от них грошей на горілку. Коли то- 
ты не дали грошей, Гуреш побил их сильно 
колом и поламал им рукы и ногы. Суд в Гор- 
лицах засудил напастника на 8 місяцов вяз- 


НИЦЫ. 


Хил повісити своего сына, Селянин с Вір- 
хного (пов. горл.) Гнат Вірхнянскый, знущал 
ся, часто своим сыном Ярославом и бил его 
немилосердно, Раз побил єго колом по го- 
ловї, а пак хотіл єго повісити. Сусіды вырва- 
ли несчастного хлопця с рук звірского отця. 
Вірхнянскый станул за тот злочин перед су- 
дом окружным в Яслі и был засудженый на 6 
місяцов вязницы с отложенєм кары на З ро- 
кы. 

Акция зимушной помочи в Новом Санчі. 
В салі ратуша отбыло ся собране членов пов. 
Комітета Помочи Зимушной под пресідатель- 
ством старосты д-ра Лаха в ціли започатко- 
ваня акции помочи в предидучой зимі. По 
выголошеном рефераті о діятельности Комі- 
тета в минулом році, рішено розвинути ак- 
цию помочи зимушной по думці начального 
Комитета при специяльном увзглядненю опе- 
кы над дітьми. 


Страшный случай в цырку. С Ковна до- 
носят: В Шавлях цырковый сторож намірял, 
будучи подпитым, перепровадити тыгрыса с 
одной кліткы до другой. Роздражненый ты- 
грыс шмарил ся на сторожа и роздер го на 
фалаткы. Несчастный згынул на місци. 


Мати застрілила 5-еро дітей. В Нор- 
вальск (Джава) хвора уметвенно мати убила 
своих 5-еро дітей, стріляючи до них с кара- 
бина в часі сну. Коли по якомси часі вернули 
с роботы два старши сыны, звариована жен- 
щина замкнула ся в хаті и убила ся выстрі- 
лом с карабина. 


Зливы в Палестыні, Злива знищила часть 
Палестыны. Місцевость Вади-Гафир вода 
змыла цілковито и знищила, 9-ох пастерей 
утопило ся а 5-0х загынуло беа вісти. 


Не вплыват тото однак цілковито на у- 
спокоинє положеня, котре ест сильно напру- 
жене, В цілом краю обовязує стан воєнный. 
Англицкы войска ведут нергичну погоню за 
вооруженом бандом, котра скрыла ся в горах 
в глубині краю по бою под Тулькаром, где 
понесла тяжкы втраты. В часі погоні выкры- 
то и высаджено в воздух пару хат в котрых 
містили ся склады апровизации и амуниции 
для арабскых отділов, 


Отвіт. редактор: Гарас Громосяк в Крыниці. 


ЛЕСИ, К -.0” 


Беля Кун перед судом в Москві, Процес 
против Белі Кунови, котрый свого часу вы- 
кликал комунистычный переворот в Венгрии, 
має отбыти ся перед специяльным трыбуна- 
лом в Москві в листопаді т. р. 

Процесом тым интересуе ся в першой мі- 
рі Будапешт. С жерел венгерскых доходят 
вісти, же в том процесі мают переслухати ці- 
лый ряд заграничных комунистов. С Парыжа 
має приіхати до Москви проводыр францус- 
кых комунистов Торез. 

Акт оскарженя зашмарят 
меже иншим также и тото, што жил он близ- 
ко с Ягодом. Ягода має быти одным с голов- 


Белі Кунови 


ных свідков в том процесі. 

Венгерскы жерела доносят также, же Бе- 
ля Кун мал написати уж с вязницы просьбу 
до Сталина, штобы он в виду великых заслуг, 
якы положил Кун для комунизма, не допус- 
тил до процеса, 


Величезный метеор над Кашубами. На- 
селенє пар сел кашубскых, на терені т. зв. 
„Швайцарии Кашубской“ спостерегло 31. жол- 
тня вечером около год. 8. величаву огневу 
кулю на небі, котра, оставляючи по собі сві- 
тляну смугу, стачала ся по фирмаменті со 
всходу ку заходови. Явлене тревало 12 секунд 
и переорало небосклон, світляном смугом, 
котра ище через долший час по перелеті ме- 
теора удержала ся на небі. 

Метеор выдавал ся 2 раз больший от мі- 
сяца. Окружали его численны огнисты обру- 
чи и світляна маса. 

Догадуют -ся, же метеор мог упасти до 
моря недалеко шведскых берегов. 


Напад бандытов на приходство в Неділь- 
ной. Трох бандытов вдерло ся на гр. кат. 
приходство в” Недїльной, пов. дрогобыцкого. 
Бандыты засыпали градом куль місцевого 
священника о. Ивана Сенету и єго служащу 
Марию Пихельску. 

Заалярмована стрілянином ночна 


сполошила бандытов, котры утекли, не забе- 


варта 


раючи нич со собом. 
О. Сенета праві чудом вышол 
ранили бандыты в 


ціло со 
стрілянины. Пихельску 


груди. 

КТО ХОЧЕ ЗАБЕЗПЕЧИТИ СЕБЕ НА СТАРОСТЬ И РОДИНУ 


ОТ НУЖДЫ И ГОЛОДА, АБО ЗЛОЖИТИ ДІТЯМ ВІНО, 


НЕХАЙ ЯКНАЙСКОРШЕ 


заасекурує ся 
в асекурацийном Товаристві 


ВИТА и КРАКОВСКЕ 


во ЛЬВОВІ 


Асекурацию принимают на цілой Лемковщині 
представителі: гг. Осиф Ямовицкый — Крыница - Село 
и Михаил Перелом — Сянок, 


Ч. 45. (177) 


В Москві арестовано 6. посла совітского 


в Празі. Велику сенсацию выкликал в Москві 
арест былого совітского посла в Празі и в 


Ковні Аросиєва и єго жены, Аросиєв оженил 
ся перед двома роками с Вєром Фияля, доч- 
ком богатого фабрыканта 


ческого. Перед 


роком вернул он до Москвы и обнял станс 
виско начальника выділу 


туры в комисарияті: заграничных справ. Пе- 


пропаганды и куль- 
ред тыжднем Г. П. У. арестовало єго жену. 
Аросиєв удал ся безотложно до комисарияту 
внутренных справ в ділі освободженя жены, 
але уж не вернул до хаты, бо и єго аресто- 
вано. Обоє сут оскаржены о шпьонаж в ко- 
ристь одної с сусідных держав. Грозит им 
кара смерти. Арест тот выкликал велике вра- 
женє в кругах заграничной дыпльомации, с 
котром Аросиєвы удержували близкы отно- 
она шила ся 


шеня. Особенно загальном 


сымпатиом, бо мала быти барз ладна. 


В Квятоні пов. горлицкого, дня 24. лис- 
топада 1557 р. о год. 2 пополудні отбуде ся 
в салі новопостровного дому громадского 


Обще Собранє 


членов читальні им. М. Качковского, на 
котре доокрестне селянство и интелигенцию 


запрашат 
ПРАВЛЕНЄ ЧИТ. 


и 


Молодый, квалификованый инструктор - орга- 
низатор хоров, мандолиновых оркестр. теа- 
тральных кружков и т. д., глядат занятя. 
Условия по умові. Може предложити рекомен- 


дации читалень. 


Адрес: ДЖУРИН (пов. ЧОРТКОВ) 
МИХ. КРИЖАНОВСНИЙ. 

